Джон Хігінс

**Джон Хігінс** (; нар. , , вобл. Паўночны Ланаркшыр, Шатландыя) — шатландскі прафесійны гулец у снукер. Былы лідар сусветнага рэйтынгу. Чатырохразовы чэмпіён свету (1998, 2007, 2009, 2011), трохразовы пераможца чэмпіянату Вялікабрытаніі (1998, 2000, 2010), двухразовы пераможца Мастэрс (1999, 2006) і, такім чынам, адзін з дзесяці снукерыстаў у гісторыі, якія выйгралі ўсе тры турніры трайной снукернай кароны. Пераможца 30-ці рэйтынгавых турніраў (трэцяе месца ў гісторыі пасля Стывена Хендры і Роні О’Салівана). З сезона 1995/1996 нязменна ўваходзіць у топ-16 сусветнага рэйтынгу.

Стаў прафесіяналам у 1992 годзе ва ўзросце 17 гадоў, а ўжо ў сезоне 1994/1995 выйграў тры рэйтынгавыя турніры і дэбютаваў на чэмпіянаце свету, пасля чаго ўвайшоў у топ-16 снукернага рэйтынгу, дзе нязменна трымаецца па сённяшні дзень. У прамежку паміж сезонамі 1996/1997 і 2011/2012 ніколі не апускаўся ніжэй за шостую пазіцыю ў рэйтынгу. У 1998 годзе ўпершыню перамог на чэмпіянаце свету, а ў наступным сезоне стаў лідарам сусветнага рэйтынгу і выйграў чэмпіянат Вялікабрытаніі і Мастэрс, што дазволіла яму застацца на першым месцы табелі аб рангах на другі сезон запар. У 2000 годзе ў другі раз перамог на чэмпіянаце Вялікабрытаніі, пасля чаго на працягу шасці гадоў не атрымліваў тытулаў Трайной кароны, а ў 2006 годзе выйграў другі тытул Мастэрс. У 2007 годзе стаў двухразовым чэмпіёнам свету і падняўся на першае месца ў рэйтынгу ў наступным сезоне ў трэці раз у кар’еры, а ў 2009 годзе зноў перамог на чэмпіянаце свету.

У 2010 годзе Хігінс быў абвінавачаны ў здачы пэўных фрэймаў за грошы пасля спецаперацыі, якую правёў таблоід «News of the World» у гасцінічным нумары ва Украіне. Нягледзячы на тое, што яго віна не была даказаная, Хігінс быў дыскваліфікаваны на 6 месяцаў і аштрафаваны на £75000 за пэўныя парушэнні і вярнуўся да гульні толькі ў сярэдзіне сезона 2010/2011. Пасля вяртання выйграў шэсць прафесійных турніраў у сезоне, уключаючы трэці тытул чэмпіянату Вялікабрытаніі і чацвёрты чэмпіянат свету, вярнуўшыся на першую пазіцыю ў рэйтынгу, якую ён займаў амаль увесь сезон. Пасля верасня 2012 года страціў форму і не перамагаў на рэйтынгавых турнірах на працягу двух з паловай гадоў, вылецеўшы з топ-8 сусветнага рэйтынгу ўпершыню за 16 гадоў, але ў 2015 годзе атрымаў тры рэйтынгавыя тытулы, а ў сезоне 2016/2017 падняўся на другую рэйтынгавую пазіцыю.

У агульнай колькасці займаў найвышэйшы радок у сусветным рэйтынгу больш за 3 з паловай гады. Апроч 30-ці рэйтынгавых тытулаў выйграў 3 нізкарэйтынгавыя турніры і 16 прафесійных нярэйтынгавых спаборніцтваў. У 1996 годзе выйграў кубак свету ў складзе зборнай Шатландыі (разам са Стывенам Хендры і Аланам Мак-Манусам), а таксама ўдзельнічаў на турнірах 2011 і 2015 гадоў разам са Стывенам Магуайрам, дайшоўшы да фіналу ў 2015 годзе, і на турніры 2017 года разам з Энтані Мак-Гілам. Таксама тры разы (з 1999 па 2001 гады) удзельнічаў на кубку Нацый у складзе зборнай, дайшоўшы да фіналу ў 1999 годзе (разам з Хендры, Мак-Манусам і Крысам Смолам) і выйграўшы тытул у 2001 годзе (разам з Хендры і Мак-Манусам). За сваю кар’еру зрабіў больш за 700 соценных серый, стаўшы лідарам сезонаў 1997/1998 і 2008/2009 па колькасці сэнчуры, і займае трэцяе месца па колькасці сэнчуры ў гісторыі (пасля Роні О’Салівана і Стывена Хендры), а таксама зарабіў больш за 7 мільёнаў фунтаў стэрлінгаў прызавых грошай, займаючы трэцяе месца па гэтым паказчыку (пасля О’Салівана і Хендры). Апроч таго, выканаў 8 максімальных брэйкаў, займаючы трэцяе месца па гэтым паказчыку (пасля Роні О’Салівана і Стывена Хендры).

## Фіналы турніраў 
### Рэйтынгавыя турніры: 48 (30 перамог, 18 паразаў) 

### Нізкарэйтынгавыя турніры: 6 (3 перамогі, 3 паразы) 
### Мастэрс: 4 (2 перамогі; 2 паразы) 
### Прафесійныя снукерныя турніры: 82 (49 перамог, 33 паразы) 

### Прафесійна-аматарскія і запрашальныя снукерныя турніры: 5 (3 перамогі, 2 паразы) 
## Выступы за нацыянальную зборную 
### Кубак свету (10 перамог, 7 паразаў) 
## Спасылкі 
* Профіль на World Snooker 
* Статыстыка Джона Хігінса на CueTracker.net 

Катэгорыя:Снукерысты Шатландыі
Катэгорыя:Чэмпіёны свету па снукеры
Катэгорыя:Лідары сусветнага снукернага рэйтынгу
Катэгорыя:Пераможцы чэмпіянату Вялікабрытаніі па снукеры
Катэгорыя:Пераможцы Мастэрс (снукер)
Катэгорыя:Пераможцы Гран-пры, снукер
Катэгорыя:Пераможцы International Championship (снукер)
Катэгорыя:Пераможцы адкрытага чэмпіянату Уэльса па снукеры
Катэгорыя:Пераможцы адкрытага чэмпіянату Брытаніі па снукеры
Катэгорыя:Пераможцы Шанхай Мастэрс (снукер)